
JELENTÉS
a lejárt határidejű határozatok végrehajtásáról


Tisztelt Képviselő-testület!

A lejárt határidejű határozatok végrehajtásáról az alábbiakban adok számot:

· Martfű Város Önkormányzata Képviselő-testületének
20/2018(II.22.) határozata

A 835/6 hrsz-ú ingatlan részterületének vételi ajánlatáról

Martfű Város Önkormányzata Képviselő –testülete megtárgyalta a 835/6 hrsz-ú ingatlan részterületének vételi ajánlatára vonatkozó előterjesztést és az alábbiak szerint döntött:

1. A Képviselő testület 135/2016. (VII. 28.) határozatát hatályon kívül helyezi.
2. A Képviselő testület értékesíteni kívánja a tulajdonában lévő 835/6 hrsz-ú ingatlan részterületét Szilágyiné Árvai Éva (Martfű, Déryné u.10.) számára, az általa felajánlott 210.000,-Ft vételárért, azzal a kikötéssel, hogy a telekalakítás és értékbecslés elkészítésének költségei a vevőt terhelik.
3. A telekalakítási vázrajz elkészültét követően- annak záradékolása előtt- a részingatlan területének pontos ismeretében a Képviselő testület dönt a vagyonelem forgalomképes vagyonkörbe sorolásáról, valamint az adás-vételi szerződésről.
Felelős: Dr. Papp Antal polgármester
Határidő: 2018. szeptember 30. 

Végrehajtás:A telekalakítási vázrajz elkészült 2018. májusban. Július 27-én személyes egyeztetésre került sor, mivel Szilágyi Imre nem értett egyet a telekalakítási vázrajzon szereplő méretekkel. Az egyeztetésen bejelentette, hogy új vázrajzot fog készíttetni. A határozat hatályban tartása szükséges 2019. június 30-ig.


· Martfű Város Önkormányzata Képviselő-testületének
136/2018.(IX.27.) határozata

A Játékvár Óvoda és Bölcsőde alapító okiratának módosításáról
Martfű Város Önkormányzatának Képviselő-testülete a Játékvár Óvoda és Bölcsőde alapító okiratot módosító okiratát és az egységes szerkezetű alapító okiratát a határozat melléklete szerint jóváhagyja. 
Az alapító okiratban foglalt változást a törzskönyvi nyilvántartásban át kell vezetni. 
Felelős: 	Szász Éva jegyző
Határidő:	a jóváhagyást követő 8. napon belül

Végrehajtás:
A változás a törzskönyvi nyilvántartásban átvezetésre került. 


· Martfű Város Önkormányzata Képviselő-testületének 
150/2018.(X.29.) határozata

Martfűi Városfejlesztési, Ingatlankezelői és Hulladékgazdálkodási Szolgáltató Önkormányzati Kft. „va.” kötött vagyonkezelési szerződésének közös megegyezéssel történő megszüntetéséről

1.	Martfű Város Önkormányzat Képviselő-testülete a Martfűi Városfejlesztési, Ingatlankezelői és Hulladékgazdálkodási Szolgáltató Önkormányzati Kft. „va.” 2013. január 24-én kelt vagyonkezelési szerződésének 2018. október 31. napján közös megegyezéssel történő megszüntetését jóváhagyja és a vagyonkezelési szerződés közös megegyezéssel történő megszüntetését melléklet szerint elfogadja.

2.	A Képviselő-testület felhatalmazza a polgármestert a szerződés aláírására és a további szükséges intézkedések megtételére.

Felelős:	dr. Papp Antal polgármester
Határidő:	döntést követően azonnal

Értesülnek:
            1. Martfűi Városfejlesztési és Ingatlankezelői Szolgáltató Önkormányzati  
                Nonprofit Kft. „va.” (5435 Martfű, Szent István tér 1 képviseli: REGISZTER 2000
                Könyvelő, Tanácsadó, Gazdasági Szolgáltató Iroda Kft. képviseletében Dr. Feketéné 
                Földi Katalin végelszámoló), 
		2.	Valamennyi képviselő helyben
		3.	Irattár

Végrehajtás:
A szerződés aláírása megtörtént, a pénzügyi elszámolás még tart és emellett a Kft-vel kötött szerződések megszüntetése elkezdődött és jelenleg is tart.

· Martfű Város Önkormányzata Képviselő-testületének az önkormányzati rendeletek felülvizsgálatáról szóló 47/2016.(IV.28.) határozatának (2) bekezdése a helyi Építési Szabályzatról szóló 7/2006.(IV.27.) rendeletnek a módosítását rendelte el, melynek határidejét legkésőbb 2016. december 31. napjában határozta meg. Martfű Város Önkormányzata Képviselő-testületének 154/2017.(XI.30.) határozata azonban ezt a határidőt módosította 2018. november 30-ra. 



 
Végrehajtás:
A Képviselő- testület 19/2018. (II. 22.) határozatával elfogadta a Településképi Arculati Kézikönyvet, valamint Martfű Város településképének védelméről szóló 3/2018. rendeletét. Ezt követően az új rendezési terv átdolgozásának folyamata elkezdődött, a jogszabályok által előírt egyeztetéseket le kell folytatni, az elfogadás időpontja ennek megfelelően tolódik, ezért a határozat hatályban tartása szükséges. A rendezési terv elfogadásának időpontját módosítani szükséges 2019. november 30-ra.

Határozati javaslat:

Martfű Város Önkormányzata Képviselő-testületének
…/2018.(…….) határozata 

a lejárt határidejű határozatokról

Martfű Város Önkormányzatának Képviselő-testülete megtárgyalta a lejárt határidejű határozatok végrehajtásáról szóló jelentést, és az alábbi határozatot hozta:

1. Martfű Város Önkormányzatának Képviselő-testülete a lejárt határozatok végrehajtásáról szóló jelentést elfogadja, és 
· a 835/6 hrsz-ú ingatlan részterületének vételi ajánlatáról szóló 20/2018.(II.22.), 
· a Játékvár Óvoda és Bölcsőde alapító okiratának módosításáról szóló 136/2018.(IX.27.), 
· a Martfűi Városfejlesztési, Ingatlankezelői és Hulladékgazdálkodási Szolgáltató Önkormányzati Kft. „va.” kötött vagyonkezelési szerződésének közös megegyezéssel történő megszüntetéséről szóló 150/2018.(X.29.)
határozatokat. hatályon kívül helyezi. 

2. Martfű Város Önkormányzatának Képviselő-testülete a lejárt határozatok végrehajtásáról szóló jelentést elfogadja, és
· az önkormányzati rendeletek felülvizsgálatáról szóló 47/2016.(IV.28.) határozatát
továbbra is érvényben tartja, határidő: 2019. november 30. 

Erről értesülnek: 
1. Képviselő-testület Tagjai
2. Jász-Nagykun-Szolnok Megyei Kormányhivatal, Szolnok 
3. Polgármesteri Hivatal irodavezetők
4. Irattár

Martfű, 2018. november 21.

